Λάσλο Κλάινχαϊσλερ

Ο **Λάσλο Κλάινχαϊσλερ** (, 8 Απριλίου 1994 - ) είναι Ούγγρος επαγγελματίας ποδοσφαιριστής, ο οποίος αγωνίζεται ως επιθετικός μέσος. 

## Σταδιοδρομία σε συλλόγους
### Βιντεότον
Έχοντας ενταχθεί στην ουγγρική ομάδα Βιντεότον ΦΚ το 2013, έκανε το ντεμπούτο του στο Πρωτάθλημα Ουγγαρίας στις 28 Ιουλίου 2013 εναντίον της Σόμπατεϊ Χάλαντας, ενώ σημείωσε επίσης το πρώτο του γκολ στο πρωτάθλημα στην τελική εντός έδρας νίκη με 2–0.

Στις 28 Ιουλίου 2013, σκόραρε το πρώτο του γκολ στη σεζόν 2013–2014 εναντίον της Σόμπατεϊ Χάλαντας. Ο αγώνας έληξε με νίκη 2–0 για τη Βιντεότον. Στο υπόλοιπο της σεζόν σημείωσε άλλα τρία γκολ, ένα εναντίον της Ούιπεστ ΦΚ στις 6 Οκτωβρίου 2013, ένα εναντίον της Μέζοκοβεσντι ΣΕ σε μια νίκη με 1–0 στις 8 Νοεμβρίου 2013 και το τελευταίο γκολ εναντίον της Ντιόσγκιορι ΒΤΚ στην ισοπαλία με 2–2 στις 24 Νοεμβρίου 2013.

Τη σεζόν 2014–2015, έπαιξε μόνο 370 λεπτά σε 11 εμφανίσεις για την ομάδα και 911 λεπτά σε 12 εμφανίσεις ως δανεικός για την Πούσκας Ακαντέμια ΦΚ. Τον Ιούλιο του 2015, ο Κλάινχαϊσλερ αρνήθηκε να υπογράψει επέκταση συμβολαίου του με τη Βιντεότον και ως συνέπεια έμεινε εκτός αγώνων για τη σεζόν 2015-2016. Η Βιντεότον αρνήθηκε να τον πουλήσει στη Σλονσκ Βρότσουαφ της Εκστρακλάσα τον Αύγουστο.

### Βέρντερ Βρέμης
Στις 20 Ιανουαρίου 2016, ο Κλάινχαϊσλερ εντάχθηκε στη Βέρντερ Βρέμης με συμβόλαιο διάρκειας 3,5 ετών έναντι άγνωστης αμοιβής. Έκανε το ντεμπούτο του στην Μπούντεσλιγκα στις 30 Ιανουαρίου 2016 εναντίον της Χέρτα Βερολίνου στο Βέζερσταντιον. Μπήκε στον αγωνιστικό χώρο στο 62ο λεπτό με την ομάδα πίσω με 2-0 και βοήθησε τη Βέρντερ να πάρει την ισοπαλία με 3-3.

#### Ντάρμστατ 98 (δανεισμός)
Στις 13 Αυγούστου 2016, ο Κλάινχαϊσλερ εντάχθηκε στη γερμανική Ντάρμστατ 98 με μονοετή δανεισμό. Στις 22 Οκτωβρίου 2016, σκόραρε το πρώτο του γκολ στην Μπούντεσλιγκα την 8η αγωνιστική της σεζόν 2016–17, σε μια νίκη με 3–1 επί της Βόλφσμπουργκ. Επιλέχθηκε για την Ομάδα της Εβδομάδας 8 της σεζόν 2016–17 μετά από αυτό το γκολ.

#### Φερεντσβάρος (δανεισμός)
Στις 20 Ιανουαρίου 2017, ο δανεισμός του Κλάινχαϊσλερ στη Ντάρμστατ διεκόπη απότομα και εντάχθηκε στη Φερεντσβάρος ως δανεικός για το δεύτερο μισό της σεζόν.

#### Αστανά (δανεισμός)
Στις 20 Ιουνίου 2017, ο Κλάινχαϊσλερ εντάχθηκε στην ΦΚ Αστανά με δανεισμό διάρκειας ενός έτους.

### ΝΚ Όσιγιεκ
Στις 16 Ιανουαρίου 2019, η ΝΚ Όσιγιεκ ανακοίνωσε ότι ο Κλάινχαϊσλερ είχε ακυρώσει το συμβόλαιό του με την ΓΚ Αστνά και υπέγραψε συμβόλαιο 3,5 ετών με το σύλλογο.

### Παναθηναϊκός
Στις 11 Ιανουαρίου 2023, ο Κλάινχαϊσλερ υπέγραψε συμβόλαιο 3,5 ετών με τον Παναθηναϊκό.

## Εθνική ομάδα
Στις 6 Νοεμβρίου 2015, ο Μπερντ Στορκ ανακοίνωσε την αποστολή της Εθνικής Ουγγαρίας για τον αγώνα πλέι οφ των προκριματικών του Ευρωπαϊκού Πρωταθλήματος του 2016 εναντίον της Νορβηγίας. Η μεγαλύτερη έκπληξη ήταν η συμπερίληψη του Κλάινχαϊσλερ, επειδή δεν είχε παίξει ούτε έναν αγώνα τη σεζόν 2015–16 του Πρωταθλήματος Ουγγαρίας. Έξι ημέρες αργότερα, σκόραρε στο ντεμπούτο του εναντίον της Νορβηγίας στο Στάδιο Ούλεβααλ στο Όσλο της Νορβηγίας.

Επιλέχθηκε για την αποστολή της Ουγγαρίας για το Ευρωπαϊκό Πρωτάθλημα του 2016. Έπαιξε σε ολόκληρο τον αγώνα σε κάθε έναν από τους δύο πρώτους αγώνες της Ουγγαρίας στη φάση των ομίλων. Στον πρώτο αγώνα, μια νίκη με 2–0 κόντρα στην Αυστρία, έδωσε την ασίστ στον Άνταμ Σάλαϊ για το πρώτο γκολ και ψηφίστηκε «Παίκτης του Αγώνα». Έχοντας λάβει κίτρινη κάρτα στο δεύτερο αγώνα με την Ισλανδία και με την Ουγγαρία να έχει ήδη προκριθεί στη φάση των 16, ο Κλάινχαϊσλερ ξεκουράστηκε στον τρίτο αγώνα.

Την 1η Ιουνίου 2021, ο Κλάινχαϊσλερ συμπεριλήφθηκε στην αποστολή της Ουγγαρίας για το Ευρωπαϊκό Πρωτάθλημα του 2020.

## Προσωπική ζωή
Το παρατσούκλι του είναι «Σκόουλς», από τον Πολ Σκόουλς, επειδή είναι και οι δύο κοκκινομάλληδες και κοντοί.

## Διακρίσεις
**Βιντεότον**

* Πρωτάθλημα Ουγγαρίας: 2014-15

**Φερεντσβάρος**

* Κύπελλο Ουγγαρίας: 2016–17

## Παραπομπές


## Εξωτερικοί σύνδεσμοι
* Προφίλ στο Vidi.hu
* Προφίλ στο magyarfutball.hu
*  
*   Ρεκόρ  
*  
* Προφίλ στο transfermarkt.com

Κατηγορία:Ούγγροι ποδοσφαιριστές
Κατηγορία:Μέσοι ποδοσφαιριστές
Κατηγορία:Ούγγροι γερμανικής καταγωγής
Κατηγορία:Ποδοσφαιριστές Εθνικής Ουγγαρίας Κ17
Κατηγορία:Ποδοσφαιριστές Εθνικής Ουγγαρίας Κ19
Κατηγορία:Ποδοσφαιριστές Εθνικής Ουγγαρίας Κ21
Κατηγορία:Ποδοσφαιριστές Εθνικής Ουγγαρίας
Κατηγορία:Ποδοσφαιριστές Ευρωπαϊκού Πρωταθλήματος 2016
Κατηγορία:Ποδοσφαιριστές Ευρωπαϊκού Πρωταθλήματος 2020
Κατηγορία:Ποδοσφαιριστές Πούσκας Ακαντέμια ΦΚ
Κατηγορία:Ποδοσφαιριστές Βίντεοτον ΦΚ
Κατηγορία:Ποδοσφαιριστές Α΄ Κατηγορίας Ουγγαρίας
Κατηγορία:Ποδοσφαιριστές Βέρντερ Βρέμης
Κατηγορία:Ποδοσφαιριστές Μπούντεσλιγκα
Κατηγορία:Ξένοι ποδοσφαιριστές στη Γερμανία
Κατηγορία:Ούγγροι ποδοσφαιριστές στο εξωτερικό
Κατηγορία:Ποδοσφαιριστές ΣΦ Ντάρμστατ 98
Κατηγορία:Ποδοσφαιριστές Φερεντσβάρος
Κατηγορία:Ποδοσφαιριστές ΦΚ Αστανά
Κατηγορία:Ποδοσφαιριστές Πρέμιερ Λιγκ Καζακστάν
Κατηγορία:Ξένοι ποδοσφαιριστές στο Καζακστάν
Κατηγορία:Ποδοσφαιριστές ΝΚ Όσιγιεκ
Κατηγορία:Ποδοσφαιριστές Πρβα Λίγκα
Κατηγορία:Ξένοι ποδοσφαιριστές στην Κροατία
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Ευρωπαϊκού Πρωταθλήματος 2024